經數:一五四五

經名:阿毘達磨大毘婆沙論卷第九十七

頁數:五○一

上      欄

覺支相應耶. 答應作四句. 此中精進與輕

安覺支. 俱遍一切地一切無漏心故. 應作

小四句廣釋四句准前應知. 如對輕安覺

支對定捨覺支正念正定亦爾者. 如精進

覺支對輕安覺支作小四句. 對定捨覺支

正念正定應知亦爾. 諸法精進覺支相應. 彼

法正勤相應耶. 答如是. 設法正勤相應. 彼法

精進覺支相應耶. 答如是者. 謂精進覺支卽

是正勤故. 應作如是句. 諸法喜覺支相應.

彼法輕安覺支相應耶. 答應作四句. 此中喜

覺支遍一切無漏心非一切地. 輕安覺支

遍一切無漏心亦遍一切地故. 應作中四

句. 廣釋四句准前應知. 如對輕安覺支. 對

定捨覺支正勤正念正定亦爾者. 如喜覺支

對輕安覺支作中四句. 對定捨覺支正勤

正念正定應知亦爾. 諸法喜覺支相應. 彼法

正見相應耶. 答應作四句. 此中喜覺支遍

一切無漏心非一切地. 正見遍一切地非

一切無漏心故. 應作大四句. 有法喜相應

非正見. 謂喜覺支相應正見. 及正見不相應.

喜覺支相應法者. 謂喜覺支俱生正見自性

彼與喜覺支相應非正見. 自性與自性不

相應故. 及正見不相應. 喜覺支相應法. 卽初

二靜慮盡無生智俱生喜覺支相應法. 彼與

喜覺支相應. 非正見是他聚故. 有法正見

相應非喜. 謂正見相應喜覺支. 及喜覺支不

相應. 正見相應法者. 謂正見相應喜覺支自

性. 彼與正見相應非喜覺支. 自性與自性

不相應故. 及喜覺支不相應. 正見相應法卽

中      欄

未至定靜慮中間. 後二靜慮前三無色正見

相應法. 彼與正見相應非喜覺支. 彼諸地

中皆無喜故. 有法喜相應亦正見. 謂二相應

法者. 謂喜覺支正見俱生除二自性餘相應

法. 卽八大地法. 十大善地法. 隨地位亦有

尋伺等及心. 有法非喜相應亦非正見. 謂

喜覺支不相應正見. 正見不相應喜覺支. 及

餘心心所法. 色無爲心不相應行者. 謂喜覺

支不相應正見. 卽未至定靜慮中間. 後二靜

慮前三無色. 正見自性彼非喜覺支相應. 彼

諸地中皆無喜故. 亦非正見相應. 自性與自

性不相應故. 正見不相應喜覺支. 卽初二

靜慮盡無生智俱生喜覺支自性. 彼非正見

相應是他聚故. 亦非喜覺支相應. 自性與

自性不相應故. 及餘心心所法. 卽未至定

靜慮中間. 後二靜慮前三無色. 盡無生智俱

生聚心心所法. 及一切有漏心心所法. 幷一

切色無爲心不相應行作第四句. 如對正

見對正思惟亦爾者. 如喜覺支對正見作

大四句. 對正思惟應知亦爾

諸法輕安覺支相應. 彼法定覺支相應耶. 答

應作四句. 此中輕安定覺支俱遍一切地一

切無漏心故. 應作小四句. 廣四釋句准前

應知. 如對定覺支對捨覺支正勤正念正

念亦爾者. 如輕安覺支對定覺支作小四

句. 對捨覺支乃至正定. 應知亦爾. 諸法輕

安覺支相應彼法正見相應耶. 答應作四句.

此中輕安覺支遍一切地一切無漏心. 正見

遍一切地非一切無漏心故. 應作中四句.

下      欄

廣釋四句准前應知. 如對正見對正思惟

亦爾者. 如輕安覺支對正見作中四句對

正思惟應知亦爾

諸法定覺支相應. 彼法捨覺支相應耶. 答應

作四句. 此中定捨覺支. 俱遍一切地一切

無漏心故. 應作小四句. 廣釋四句准前應

知. 如對捨覺支對正勤正念亦爾者. 如

定覺支對捨覺支作小四句. 對正勤正念

應知亦爾. 諸法定覺支相應. 彼法正見相應

耶. 答應作四句. 此中定覺支遍一切地一

切無漏心. 正見遍一切地非一切無漏心

故. 應作中四句. 廣釋四句准前應知. 如

對正見對正思惟亦爾者. 如定覺支對正

見作中四句對正思惟應知亦爾. 諸法定

覺支相應. 彼法正定相應耶. 答如是. 設法正

定相應彼法定覺支相應耶. 答如是者. 謂定

覺支卽是正定故應作如是句

諸法捨覺支相應. 彼法正見相應耶. 乃至廣

說. 此中捨覺支對正見正思惟作中四句.

對正勤正念正定作小四句. 正見對正思

惟作大四句. 對正勤正念正定作中四句.

正思惟對正勤正念正定作中四句. 正勤

對正念正定作小四句. 正念對正定作小

四句. 如是一切准前應知

云何世俗正見. 乃至廣說. 問何故作此論. 答

爲欲分別諸契經中深隱義故. 如契經說

若成就增上世俗正見者. 設經百千生終

不墮惡趣

如是等經雖說種種世俗正見而不廣釋.

經數:一五四五

經名:阿毘達磨大毘婆沙論卷第九十七

頁數:五○二

上      欄

經是此論所依根本. 彼未釋者今應分別. 復

次前雖總說見智慧三. 而未別說云何世

俗正見. 云何世俗正智. 前論是此所依根本.

彼未說者今應說之. 復次爲止他宗顯正

理故. 謂或有說. 意識相應善有漏慧非皆

是見. 如譬喩者彼作是說. 五識所引能發

表業. 及命終時意地善慧皆非見性. 所以者

何. 見有分別五識所引意地善慧. 如五識

身不能分別故非見性. 見內門起能發表

業. 意地善慧依外門轉故非見性. 見用强

猛命終善慧. 勢用微劣故非見性. 問彼云何

通契經所說. 如契經說. 彼命終時善心心所

法. 與正見俱行彼作是答. 世尊說彼將命

終時. 相續善心正見俱起. 非正死位有正

見行. 爲遮彼執顯意識俱. 一切善慧皆見

性攝. 由如是等種種因緣故作斯論

云何世俗正見. 答意識相應有漏善慧. 此有

三種. 一加行得. 二離染得. 三生得. 加行得

者. 謂聞所成慧. 思所成慧. 修所成慧. 此中差

別有不淨觀持息念等. 及諸念住. 幷□頂忍

世第一法等俱生慧. 離染得者. 謂靜慮無量

無色解脫. 勝處遍處等俱生慧. 生得者. 謂生

彼地所得善慧. 諸如是等世俗正見. 差別無

邊如四大海水1□無量. 今於此中略說[&FFFF]#

顯世俗正見. 云何世俗正智. 答五識相應善

慧. 及意識相應有漏善慧. 五識相應善慧者.

謂眼識相應善慧. 乃至身識相應善慧. 眼識

相應善慧者. 謂觀父母諸佛獨覺菩薩聲聞

親敎軌範. 及餘尊重同梵行等. 所起眼識相

中      欄

應善慧. 耳識相應善慧者. 謂聽父母親敎軌

範. 及餘尊重同梵行等所有善語. 及聽諸佛

聖弟子等三藏法敎. 所起耳識相應善慧. 鼻

舌身識相應善慧者. 謂受用段食時所起三

識相應善慧. 此非一切皆能起之. 要觀行者

觀察段食. 而受用時方能發起. 意識相應有

漏善慧廣如前說

已說世俗正見正智自性. 雜不雜相今當說.

諸世俗正見. 是世俗正智耶. 答諸世俗正見

亦是世俗正智. 有世俗正智非世俗正見.

謂五識相應善慧. 此中世俗正見必於所緣

重審決故. 五識俱慧不名爲見如前已說.

世俗正見攝世俗正智. 世俗正智攝世俗正

見耶. 答世俗正智攝世俗正見. 非世俗正

見攝世俗正智. 不攝何等. 謂五識相應善

慧. 此中正智體寬正見狹故. 如大攝小非

小攝大

諸成就世俗正見. 彼世俗正智耶. 答如是.

設成就世俗正智. 彼世俗正見耶. 答如是.

問誰成就世俗正見正智耶. 答不斷善根者.

此則總說. 若別說者有多有少. 謂或有2唯

成就欲界世俗正見正智. 或有唯成就色界.

或有唯成就無色界. 或有成就欲色界. 或

有成就色無色界. 或有成就三界世俗正

見正智. 如說三界九地亦爾. 或少或多如理

應說. 諸世俗正見已斷已遍知. 彼世俗正智

耶. 答如是. 設世俗正智已斷已遍知. 彼世俗

正見耶. 答如是. 問誰於世俗正見正智. 已

斷已遍知耶. 答諸阿羅漢. 此則總說. 若別說

下      欄

者有多有少. 謂已離無所有處染異生聖

者. 八地世俗正見正智已斷已遍知. 乃至已

離欲染未離初靜慮染異生聖者. 一地世

俗正見正智已斷已遍知. 此世俗正見正智

是有漏故. 具問定攝成就斷五門分別

問何故名世俗. 爲可變壞故名世俗. 爲貪

依處故名世俗. 若可變壞故名世俗者. 聖

道亦可變壞應名世俗. 若貪依處故名世

俗者. 亦是瞋癡依處何獨說貪. 答應作是

說. 是可變壞故名世俗. 問若爾聖道亦可

變壞應名世俗. 答若可變壞能總諸有

增長有者名爲世俗. 聖道雖可變壞而不

能續諸有. 乃令諸有損減故非世俗. 復次

若可變壞能令生死流轉無窮. 生老病死□

相續者名爲世俗. 聖道雖可變壞而不令

生死流轉無窮. 乃斷生老病死令不相續

故非世俗. 復次若可變壞是趣苦集行. 亦是

趣有世間生老病死集行者名爲世俗. 聖道

雖可變壞而非趣苦集行. 亦非趣有世間

生老病死集行故非世俗. 復次若可變壞是

有身見處. 是顚倒處. 愛處. 隨眠處. 是貪□癡

安立足處. 有垢有毒有過有3刺有濁有

染. 隨有世間隨苦集諦者名爲世俗. 聖道

雖可變壞而與相違故非世俗. 復有說

者. 是貪依處故名世俗. 問若爾亦是瞋癡依

處何獨說貪. 答彼雖亦是瞋癡依處. 而貪初

勝是故偏說. 然契經中說可變壞故名世

俗. 如契經言. 具壽□4贍來詣佛所. 頂禮雙

足而白佛言. 世尊. 所說世俗世俗義何謂

經數:一五四五

經名:阿毘達磨大毘婆沙論卷第九十七

頁數:五○三

上      欄

耶. 佛告□*贍. 是可變壞故名世俗. 具壽

□*贍. 復白佛言. 何謂可變壞. 佛告□*贍.

眼處可變壞. 色處可變壞. 乃至意處可變

壞. 法處可變壞. 由可變壞故名世俗. 問何

故世尊說十二處是可變壞故名世俗非餘

法耶. 答觀受化者. 宜聞諸處是世俗言. 而

得悟解故偏說處. 如餘經中說取蘊等名

爲世俗此經亦然. 復次十二處敎是處中說.

而攝法盡故偏說之. 問諸變壞者皆世俗耶.

答應作四句. 有是世俗而非變壞. 謂過去

未來苦集二諦. 有是變壞而非世俗. 謂現

在道諦. 有是世俗亦是變壞. 謂現在苦集二

諦. 有非世俗亦非變壞. 謂過去未來道諦.

及一切無爲. 問變與壞有何差別. 答變者

顯示細無常法. 壞者顯示[&FFFF]#無常法. 復次變

者顯示刹那無常. 壞者顯示衆同分無常. 復

次變者顯示內分無常. 壞者顯示外分無常.

復次變者顯示有情數無常. 壞者顯示非情

數無常. 如說舍壞倉庫等壞. 云何無漏見乃

至廣說. 問何故作此論. 答前雖總說見智

慧三. 而未別說云何無漏見云何無漏智.

前論是此所依根本. 彼未說者今應說之.

復次前雖已說世俗見智. 今欲顯彼近對

治法故作斯論. 云何無漏見. 答除盡無生

智餘無漏慧. 此復是何. 謂現觀邊八無漏忍.

及學八智無學正見. 云何無漏智. 答除無漏

忍餘無漏慧. 此復是何. 謂學無學八智. 已

說無漏見智自性. 今當顯示雜不雜相. 諸

無漏見是無漏智耶. 答應作四句. 有無漏

中      欄

見非無漏智. 謂無漏忍. 此有見相無智相

故. 有無漏智非無漏見. 謂盡無生智. 此有

智相無見相故. 有無漏見亦無漏智. 謂除

無漏忍盡無生智. 餘無漏慧此復是何. 謂學

八智無學正見. 此有見相及智相我. 有非

無漏見亦非無漏智. 謂除前相. 相謂所名

廣如前說. 此復是何. 謂行蘊中除無漏慧.

諸餘行蘊及四蘊全. 幷無爲法. 作第四句. 無

漏見智相攝四句准定應知. 諸成就無漏

見彼無漏智耶. 答諸成就無漏智亦無漏

見. 有成就無漏見非無漏智. 謂苦法智忍

現在前時. 爾時未修無漏智故. 此本論師

善知諸法性相差別. 若應說者乃至一念亦

別說之. 不應說者乃至量過四大海水而

亦不說. 所說廣略要觀有用. 問何故此中但

說問定攝成就四不說斷耶. 答有垢者斷.

無漏無垢故不說斷. 如衣器等要有垢者.

須浣滌之非無垢者. 是故無漏不應說

斷. 問若無漏法不應斷者. 契經所說. 當云

何通. 如說苾芻. 汝等若解我之所說筏喩法

門. 法尙應斷. 何肉非法. 此法應知卽無漏

道. 答斷有二種. 一斷愛斷. 二棄捨斷聖道

雖無斷愛斷而有棄捨斷. 般涅槃時棄捨

此故. 謂諸苾芻先依聖道得盡諸漏念報

恩故. 數復修起聖道現前. 後爲世間四百

四病衆苦逼切故

佛告曰. 汝等苾芻. 已依聖道作所應作. 當

應棄捨入無餘依涅槃. 如人依筏得1渡

河已. 念報其恩而猶荷戴. 他人告曰汝先

下      欄

依此已得*渡河. 今可棄捨自在而去苾芻

亦爾

問此中云何是法非法. 答內道言敎是法. 外

道言敎是非法. 內道言敎顯空非我隨順涅

槃. 能令永斷生老病死尙應斷之. 何肉外

道所有言敎. 2背空非我違逆涅槃. 能令世

間生老病死增長相續而不應斷. 復有說

者. 若善受持名句文身者是法. 不善受持名

句文身者是非法. 善受持者尙應斷之. 肉不

善者而不應斷. 尊者妙音作如是說. 若善

受持阿□摩者是法. 不善受持阿□摩者

是非法. 善受持者尙應斷之. 肉不善者而不

應斷. 脅尊者曰. 如理作意是法. 不如理作

意是非法. 如理作意者尙應斷之. 肉不如理

者而不應斷. 復次□愧是法. 無□無愧是非

法. 三善根是法. 三不善根是非法. 四念住是

法. 四顚倒是非法. 五根是法. 五蓋是非法. 六

隨念是法. 六愛身是非法. 七覺支是法. 七隨

眠是非法. 八道支是法. 八邪支是非法. 九次

第定是法. 九結是非法. 十善業道是法. 十不

善業道是非法. 此等淸淨法尙應斷之. 肉彼

等雜染法而不應斷

智蘊第三中五種納息第二之一

云何邪見如是等章及解章義. 旣領會已次

應廣釋. 問何故作此論. 答爲欲分別契經

義故. 如契經說. 苾芻. 當知諸邪見者. 如其

所見起身語業. 思心願行皆是彼類. 如是

諸法一切能招不可愛樂. 不可欣喜. 不隨所

欲. 不如意未. 所以者何. 由此邪見是勃惡

經數:一五四五

經名:阿毘達磨大毘婆沙論卷第九十七

頁數:五○四

上      欄

見故. 契經雖有是說. 而不分別其義. 經是

此論所依根本. 彼未說者今應說之. 復次

前雖總說見智慧三. 而未別說. 云何邪見

云何邪智. 前論是此所依根本. 彼未說者今

應說之故作斯論. 云何邪見. 答若不安立

則五見皆名邪見. 謂若不安立薩迦耶等. 五

見名及行相差別. 卽彼五見皆名邪見. 皆於

所緣邪推度故. 若安立卽唯無施與無愛

樂. 無祠祀. 無妙行. 無惡行. 無妙惡行業.

1果異熟等見名邪見. 謂若安立薩迦耶等

五見名及行相差別. 則唯作無行相轉者. 獨

名邪見邪中極故. 如說嗅2□及惡□3[&FFFF]#

羅等. 云何邪智. 答六識相應染汚慧. 此中五

識相應染汚慧者. 謂貪瞋相應慧. 意識相應

染汚慧者. 謂五見及貪瞋慢疑不共無明. 幷

餘纏垢相應慧. 如是一切皆名邪智. 已說

邪見邪智自性. 雜不雜相今當說. 諸邪見是

邪智耶. 答諸邪見是邪智. 謂邪推心者必邪

審決故. 有邪智非邪見. 謂五識相應染汚

慧. 卽貪瞋相應慧. 及除五見餘意識相應染

汚慧. 卽貪瞋慢疑及不共無明幷餘纏垢相

應慧. 邪見攝邪智邪智攝邪見耶. 答邪智

攝邪見. 非邪見攝邪智不攝何等. 謂五識

相應染汚慧及除五見餘意識相應染汚慧.

有審決相無推度相故. 諸成就邪見彼邪

智耶. 答諸成就邪見亦邪智. 邪智多故見亦

智故. 卽道類智未已生位. 有成就邪智非

邪見. 謂學見[&FFFF]#卽道類智已生. 諸有學位名

覺見[&FFFF]#. 已具見四聖諦[&FFFF]#故. 此則總說. 若

中      欄

別說者有多有少. 謂或成就九地邪智. 乃

至或 有成就一地邪智. 一一地中或有成

就九品邪智. 乃至或有成就一品邪智. 諸邪

見已斷已遍知彼邪智耶. 答諸邪智已斷已

遍知亦邪見. 謂阿羅漢有邪見已斷已遍知

非邪智. 謂學見[&FFFF]#此則總說. 若別說者有多

有少. 謂或有九地邪智非已斷已遍知. 乃

至或有一地邪智非已斷已遍知. 一一地中

或有九品邪智非已斷已遍知. 乃至或有一

品邪智非已斷已遍知. 染汚邪智九品斷故

云何正見乃至廣說. 問何故作此論. 答爲

欲分別契經義故. 如契經說. 諸正見者如

其所見. 起身語業思心願行皆是彼類. 如

是一切能招可愛可樂可欣可喜隨所欲如

意果. 所以者何. 由此正見是賢善見故. 契

經雖有是說而不分別其義. 經是此論所

依根本. 彼未說者今應說之. 復次前雖總

說見智慧三. 而未別說云何正見云何正

智. 前論是此所依根本. 彼未說者今應說

之. 復次前雖已說邪見邪智. 今欲說彼近

對治法故作斯論. 云何正見. 答盡無生智所

不攝意識相應善慧. 此有二種. 一有漏. 二

無漏. 有漏者. 卽世俗正見如前廣說. 無漏

者. 謂無漏忍及學八智無學正見. 云何正智.

答五識相應善慧. 及無漏忍所不攝意識相

應善慧. 此有二種. 一有漏卽世俗正見. 二無

漏卽學無學八智

已說正見正智自性. 雜不雜相今當說. 諸正

見是正智耶. 答應作四句. 有正見非正智.

下      欄

謂無漏忍此有見相無智相故有正智非

正見. 謂五識相應善慧. 及盡無生智. 此有智

相無見相故. 有正見亦正智. 謂無漏忍. 盡

無生智所不攝意識相應善慧. 此有二種.

一有漏卽世俗正見. 二無漏卽學八智無學

正見. 此二皆具見智相故. 有非正見亦非

正智. 謂除前相相卽所名. 廣如前說. 謂行

蘊中除諸善慧. 諸餘行蘊及四蘊全. 幷無爲

法作第四句. 此攝四句准定應知. 諸成就

正見彼正智耶. 答如是. 設成就正智彼正

見耶. 答如是. 問誰成就正見正智耶. 答不

斷善根者此則總說. 若別說有多有少. 謂或

有唯成就欲界二. 或有唯成就色界二. 或

有唯成就無色界二. 或有唯成就色界無

漏二. 或有唯或就無色界無漏二. 或有唯

成就欲色界二. 或有唯成就色無色界二.

或有成就欲色無色界4三. 或有成就欲色

界無漏二. 或有成就色無色界無漏二. 或有

成就三界無漏二. 諸正見已斷已遍知彼正

智耶. 答如是. 設正智已斷已遍知彼正見耶.

答如是. 問誰於正見正智已斷已遍知耶.

答阿羅漢此則總說. 若別說者有多有少. 謂

已離無所有處染有學異生. 八地正見正智

已斷已遍知. 乃至已離欲染未離初靜慮

染有學異生. 一5切正見正智已斷已遍知.

依究竟說唯阿羅漢

*說一切有部發智大毘婆沙論*卷第九十七

經數:一五四五

經名:阿毘達磨大毘婆沙論卷第九十八

頁數:五○五

上      欄

阿毘達磨大毘婆沙論卷第九十

八

五百大阿羅漢等造

*三藏法師玄□奉  詔譯

智蘊第三中五種納息第二之二

如契經說. 云何邪見. 謂無施與無愛樂無

祠祀. 乃至廣說. 云何正見. 謂有施與有愛

樂有祠祀. 乃至廣說. 問施與愛樂祠祀有

何差別. 有作是說. 無有差別施與愛樂祠

祀三聲. 同顯一義無差別故. 如有頌言

若施僧福田    名善施愛祀

世間解所[&FFFF]#    彼當獲大果

復有說者. 亦有差別. 謂名卽差別. 此名施

與. 此名愛樂. 此名祠祀. 三名別故. 有說此

三義亦差別. 外論者言. 無施與者謂無施三

類福. 無愛樂者. 謂無施別娑羅門福. 無祠

祀者. 謂無施衆婆羅門福. 復次無施與者.

謂無施三類福. 無愛樂者. 謂無施非大

祠中婆羅門福. 無祠祀者. 謂無施大祠中

婆羅門福. 復次無施與者. 謂無施三類福.

無愛樂者. 謂無施不住天1祠婆羅門福.

無祠祀者. 謂無施住天*祠婆羅門福. 復次

無施與者. 謂無施三類福. 無愛樂者. 謂無

施非祀火婆羅門福. 無祠祀者. 謂無施祀

火婆羅門福. 復次無施與者. 謂無施三類

福. 無愛樂者. 謂無施在家婆羅門福. 無祠

祀者. 謂無施出家婆羅門福. 復次無施與

中      欄

者. 謂無施三類福. 無愛樂者. 謂無施不修

定婆羅門福. 無祠祀者. 謂無施修定婆羅

門福. 復次無施與者. 謂無施三類福. 無愛

樂者. 謂無施不修苦行婆羅門福. 無祠祀

者. 謂無施修苦行婆羅門福. 復次無施與

者. 謂無施三類福. 無愛樂者. 謂無施非

善習誦吠陀. 及吠陀支論婆羅門福. 無祠

祀者. 謂無施善習誦吠陀. 及吠陀支論婆羅

門福. 復次無施與者. 謂無施三類福. 無愛

樂者. 謂無施不具解行婆羅門福. 無祠祀

者. 謂無施具解行婆羅門福. 復次無施與

者. 謂無施三類等福. 無愛樂者. 謂無施婆

羅門福. 無祠祀者. 謂無祠天福. 內論者言.

無施與者. 謂無過去福. 無愛樂者. 謂無未

來福. 無祠祀者. 謂無現在福

復次無施與者. 謂無身業福. 無愛樂者. 謂

無語業福. 無祠祀者. 謂無意業福. 復次無

施與者. 謂無施性福. 無愛樂者. 謂無戒性

福. 無祠祀者. 謂無修性福. 復次無施與者.

謂無施悲田福. 無愛樂者. 謂無施思田

福. 無祠祀者. 謂無施福田福. 復次無施與

者. 謂無將施時欣樂福. 無愛樂者. 謂無正

施時心淨福. 無祠祀者. 謂無施已歡喜無悔

福. 復次無施與者. 謂無能施淨信. 無愛樂

者. 謂無所捨財法. 無祠祀者. 謂無所施受

者. 復次無施與者. 謂無所捨財法. 無愛樂

者. 謂無所施受者. 無祠祀者. 謂無能施福

業. 復次無施與者. 謂無將施時福. 無愛樂

者. 謂無正施時福無祠祀者. 謂無受用時

下      欄

福. 復次無施與者. 謂無布施時福. 無愛樂

者. 謂無受用時福. 無祠祀者. 謂無後隨念

福. 復次無施與者. 謂無作意捨福. 無愛樂

者. 謂無身語捨福. 無祠祀者. 謂無彼受用

福. 復次無施與者. 謂無能施福. 無愛樂者.

謂無施所得果. 無祠祀者. 謂無所施田. 復

次無施與者. 謂無施惡趣福. 無愛樂者. 謂

無施人趣福. 無祠祀者. 謂無施天趣福.

復次無施與者. 謂無施異生福. 無愛樂者.

謂無施有學聖者福. 無祠祀者. 謂無施無

學聖者福. 此等名爲三種差別

諸左慧皆是結耶. 乃至廣說. 問何故作此論.

答爲止他宗顯正理故. 謂或有說. 諸染汚

慧非結自性. 彼作是說. 云何是慧而有縛

義. 爲遣彼執顯染汚慧見爲性者是結所

攝. 故作斯論. 諸左慧皆是結耶. 答應作四

句. 左慧與結互廣狹故. 有左慧非結. 謂除

二結餘染汚慧. 除二結者. 謂除見結取結.

餘染汚慧者. 謂貪瞋慢2疑不共無明. 及餘纏

垢相應慧. 此有左慧相無結相故. 有結非

左慧. 謂七結卽愛等七. 此有結相無左慧

相故. 有左慧亦結. 謂二結卽見結取結具

二相故. 有非左慧亦非結. 謂除前相. 相

謂所名如前廣說. 此復是何. 謂行蘊中除染

汚慧. 及餘七結. 諸餘行蘊及四蘊全. 幷無爲

法作第四句

問何故名左. 左是何義. 答意樂左故墮左

品故. 說名爲左. 卽是偏僻用非便義. 復次

彼於解脫正理善品. 皆違越故說名爲左. 復

經數:一五四五

經名:阿毘達磨大毘婆沙論卷第九十八

頁數:五○六

上      欄

次不吉祥故說名爲左. 如有於佛賢聖制

多及天靈廟. 不右□者以不吉祥故名爲

左. 復次用非巧便故名爲左. 如世見有諸

用左人. 咸謂此人非巧便者. 復次所行不正

故名爲左. 如說外道是左道人. 所說所行皆

不正故. 問若染汚慧名左慧者. 何故說佛

身有左光. 答立左名因義各別故. 謂染汚

慧違越解脫正理善品故立左名. 佛有常

光附身而起. 以□安住故立左右. 不同

餘光起滅不定. 以佛身有常光一尋. 乃至微

塵及細蟲等. 光威所□皆不近身. 復有說

者. 佛有三光映奪餘光皆令成左. 是故

說佛身有左光. 佛三光者. 一佛身光作眞

金色. 此光照觸諸金山時令彼威光隱沒不

現. 二佛齒光極鮮白色. 此光照觸雪山王

時令彼威光隱沒不現. 三佛智光淸淨遍照.

此光照觸外道邪論皆令□伏隱沒不現.

如是三光令餘退沒. 皆成左性故名爲左.

有作是說. 佛身金光照齒所發鮮白光時.

顯佛面門威嚴增盛. 如秋麗日光照雪山.

令彼山王威嚴轉盛

問諸佛皆有如是左光. 遍身一尋□發照不.

答諸佛皆有如是左光遍身一尋□時發照.

問若爾然燈佛本事云何通如契經說. 然燈

如來應正等覺身光赫奕照燈光城. 周□圍

□踰繕那量. 經十二年晝夜無別觀華開

合以知晝夜. 旣爾云何諸佛皆有常光一

尋答彼經不說. 然燈如來遍身所發常光一

尋. 但說彼佛爲化有情. 現大神變發化光

中      欄

1照. 於十二年施作佛事. 有作是說. 非諸

佛身皆有如是常光一尋. 以佛身光非相

好攝. 或大或小起滅不定. 評曰應作是說.

諸佛皆有如是左光遍身一尋□時發照. 雖

非相好攝而法爾□有. 諸佛身常有勝妙

威光故

云何學見. 乃至廣說. 問何故作此論. 答前

雖總說見智慧三. 而未別說云何學見云

何學智云何學慧. 前論是此所依根本. 復未

說者今應說之. 故作斯論. 云何學見. 答學

慧. 謂無漏忍及學八智. 從苦法智忍. 乃至金

剛喩定諸無漏慧皆名學見. 云何學智. 答學

八智. 謂四法智及四類智. 云何學慧. 謂學見

學智總名學慧見智俱有擇法相故. 已說

學見智慧自性雜不雜相今當說. 諸學見是

學智耶答諸學智亦學見. 學智必有推度相

故. 有學見非學智. 謂無漏忍此忍未有審

決相故. 諸學見是學慧耶. 答如是. 設學慧

是學見耶. 答如是. 學位見與慧遍無漏心

故. 諸學智是學慧耶. 答諸學智亦學慧. 有學

慧非學智. 謂無漏忍義如前說. 此三攝義准

定應知. 諸成就學見彼學智耶. 答諸成就

學智亦學見智卽見故. 有成就學見非學

智. 謂苦法智忍現在前時. 爾時未有無漏

智故. 諸成就學見彼學慧耶. 答如是設成

就學慧彼學見耶. 答如是. 學位見慧必俱成

故. 諸成就學智彼學慧耶. 答諸成就學智

亦學慧. 有成就學慧非學智. 謂苦法智忍

現在前時. 忍有慧相無智相故

下      欄

云何無學見. 乃至廣說. 問何故作此論. 答前

雖總說見智慧三. 而未別說云何無學見

云何無學智云何無學慧. 前論是此所依根

本. 彼未說者今應說之. 故作斯論. 云何無

學見. 答盡無生智所不攝無學慧謂無學正

見. 云何無學智. 答無學八智. 謂四法智及四

類智. 云何無學慧. 答無學見無學智總名無

學慧見智. 定有擇法相故. 已說此三自性

雜不雜相今當說. 諸無學見是無學智耶. 答

諸無學見亦無學智. 無學位中能推度者必

審決故. 有無學智非無學見. 謂盡無生智此

智息心不推度故. 諸無學見是無學慧耶. 答

諸無學見亦無學慧. 有無學慧非無學見. 謂

慧無生智. 此智2唯有擇法審決二種相故.

諸無學智是無學慧耶. 答如是. 設無學慧是

無學智耶. 答如是. 無學智慧俱遍無學無漏

心故. 此三攝義准定應知. 諸阿羅漢無不

成就此三種者. 是故此三展轉相問皆答如

是. 學無學三不說斷者俱無斷故

云何非學非無學見. 乃至廣說. 問何故作此

論. 答前雖總說見智慧三. 而未別說. 云何

非學非無學見. 云何非學非無學智云何非學

非無學慧. 前論是此所依根本. 彼未說者今

應說之. 故作斯論. 云何非學非無學見. 答

眼根五見世俗正見. 此三見相. 廣如前說. 謂

觀視等. 云何非學非無學智. 答五識相應慧.

及意識相應有漏慧俱通三種. 謂善染汚無

覆無記. 廣如前說. 云何非學非無學慧. 答五

識相應慧. 及意識相應有漏慧. 有漏智慧俱

經數:一五四五

經名:阿毘達磨大毘婆沙論卷第九十八

頁數:五○七

上      欄

遍一切有漏心品. 皆有審決擇法相故. 已

說此三自性雜不雜相今當說. 諸非學非無

學見. 是非學非無學智耶. 答應作四句. 此

見與智互廣狹故. 此中初句謂眼根者. 唯能

觀蘊非審決故. 答二句謂五識相應慧等者.

有審決相無推度相故. 第三句謂五見世

俗正見者. 皆有推度審決相故. 第四句謂

除前相者相謂所名. 如前廣說. 此復是何.

謂色蘊中除眼根諸餘色蘊. 行蘊中除有漏

慧諸餘行蘊. 及三蘊全. 幷無爲法作第四

句. 非學非無學見慧相對作四句亦爾. 非學

非無學智慧相對自性等故. 皆答如是. 此三

攝義准定應知. 成就與斷廣說准前初納

息說應知其相. 若成就一定有餘二. 隨一

已斷已得遍知餘二亦爾. 故更相問. 皆答如

是

如大梵天作如是說. 我是梵是大梵得自

在. 乃至廣說. 問何故作此論. 答諸惡見趣

於生死中令諸有情起大染著引大無義.

與生死苦作大依處. 謂有此者定於三界.

往返輪□受諸苦惱. 數數趣入穢闇母胎.

住生藏下熟藏之上. 爲諸不淨□所逼切.

出産門時受諸劇苦. 生墮草等如利刀割.

此等苦事無量無邊. 皆由不知見趣過患.

欲令知已厭惡斷滅故作斯論. 如大梵天

作如是說. 我是梵是大梵得自在. 我於世

間能造化能出生是彼父. 此於五見何見

攝. 見何諦斷此見耶. 此中以二事推心

諸見趣. 一以自性. 二以對治. 以自性者. 謂

中      欄

此諸見趣以何爲自性. 以對治者. 謂此諸

見趣以何爲對治. 雜蘊見蘊生智論中. 皆亦

以二事推心諸見趣. 謂以自性及以對治.

如生智論作如是說. 沙門喬答摩是幻化

者□惑世間. 佛由此道已超幻□. 彼謗此

道是邪見攝. 是彼自性見道所斷. 是彼對治

道智生時能斷. 如是不實推心不實分別顚

倒惡見令永滅故. 又彼論說. 世尊何故□阿

羅漢. 佛由此道已超□[&FFFF]#. 彼謗此道是邪

見攝. 是彼自性見道所斷. 是彼對治道智生

時. 能斷如是不實推心. 乃至廣說. 梵網經

中. 亦以二事推心見趣. 一以自性. 二以等

起. 梵問經中但以一事推心見趣. 謂以等

起. 如是諸處合以三事推心見趣. 一以自

性. 二以等起. 三以對治. 脅尊者曰. 不應

推心諸惡見趣. 所以者何. 誰有智者勞煩

詰問無明者暗盲者墮坑. 評曰. 應以三事

推心見趣. 所以者何. 若以三事推心見趣.

雖是異生具煩惱縛. 而同聖者諸惡見趣永

不現行. 此中應說實法師因緣. 如雜蘊中

已廣說其事

答我是梵是大梵得自在者. 取劣法爲勝見

取攝見苦所斷. 此中梵王實非眞梵. 非眞大

梵. 非於一切皆得自在. 而謂自身實是眞

梵是眞大梵. 普於一切皆得自在. 彼於下

劣法而計爲最勝. 故見取攝是彼自性. 所以

者何. 法中最勝唯有涅槃. 有情中勝唯有聖

者佛. 心得自在於法亦自在. 聲聞獨覺雖

於諸法未得自在. 而於自心已得自在.

下      欄

梵王於此二種自在俱未能得. 而彼自謂

已得自在. 於劣計勝故見取攝. 苦智生時

能斷如是不實推心不實分別. 顚倒惡見令

永滅故. 名見苦斷是彼對治. 由此見取於

苦處生. 故見苦時此見永滅. 如日□出輕霜

卽除. 如草端露風搖便墮. 我於世間能造

化能出生. 是彼父者非因計因. 戒禁取攝見

苦所斷. 此中意說. 諸有情類各自業感內身

外物. 而彼梵王. 謂自能化出生. 爲父非因計

因. 戒禁取攝是彼自性. 見苦所斷是彼對治

如前應知. 如梵衆天作如是說. 此是梵是

大梵得自在. 此於世間能造化能出生. 是

我等父. 此於五見何見攝. 見何諦斷此見

耶. 等此是梵是大梵得自在者取劣法爲

勝見取攝見苦所斷此中梵衆. 執大梵王是

梵是大梵普得自在. 於劣計勝見取所攝.

是彼自性見苦所斷是彼對治. 廣說如前此

於世間能造化能出生. 是我等父者. 非因計

因戒禁取攝見苦所斷. 此中梵衆. 執大梵王

普於世間是造化者. 是出生者與彼爲父.

非因計因戒禁取攝是彼自性. 見苦所斷是

彼對治. 廣說如前

問此中是梵是大梵得自在有何差別答是

梵者. 謂執梵王五取蘊果. 是眞淸淨寂靜安

樂. 是大梵者. 謂執禁王五取蘊果. 於諸眞

淨寂樂中尊. 得自在者. 謂執梵王五取蘊

果. 有最勝用統攝一切皆得自在. 如是皆

名取劣爲勝. 謂執穢苦爲眞淨樂. 及有

淨樂最勝用故. 眞樂淨者謂滅道諦. 滅道二

經數:一五四五

經名:阿毘達磨大毘婆沙論卷第九十八

頁數:五○八

上      欄

諦俱是眞勝. 一切法中涅槃最勝. 是善是常

超餘法故. 有爲法中聖道最勝. 能永超越

生死法故. 一切隨眠不隨增故. 如有頌

言

滅於諸法勝    道於有爲勝

一切有情中    如來爲最勝

問於梵世中梵王最勝. 觀彼爲勝應是正

見. 如何說彼是惡見耶. 答若謂唯於梵世

中勝1容非惡見. 然彼謂於一切最勝故

惡見攝. 彼於諸佛獨覺聲聞及上諸天皆爲

劣故. 又彼妄執五取蘊果同眞滅道故惡見

攝. 問此中於世間能造化能出生是彼父等.

有何差別. 答於世間者. 謂於有情世間及

器世間. 能造化者. 謂能造作器世間. 及能

化作有情世間能出生者. 謂能出生非情數

物重顯造義. 是彼父等者. 謂是一切有情之

父重顯化義. 此執皆是非因計因. 謂執梵

王五取蘊果. 能造化作一切世間. 然諸世間

有情數者. 各從自業煩惱而生. 非情數者.

一切有情業增上力共所引起. 彼於劣果執

爲勝因. 旣非因計因故戒禁取攝. 此及前見

取俱迷果處. 苦諦生故皆見苦所斷. 又我常

執力所引故. 如彼皆成見苦所斷

已說如是惡見自性. 及彼對法治等起. 云何梵

網經中說彼等起. 如彼經說前劫壞時. 諸

有情類多從此歿生極光淨衆同分中. 此劫

成時空中先有梵天宮起. 時極光淨有一有

情. 壽業福盡從彼天歿來生梵宮. 獨一長

時儼然而住. 後便起愛思念同侶. 云何當

中      欄

令諸餘有情生我同分爲我等侶. 問彼由

何緣起斯愛念. 脅尊者曰. 不應詰問無明

者愚盲者顚蹶. 有作是說. 往彼處者. 爾時

法爾起此愛念. 謂法爾力是彼生緣. 復有說

者. 無始時來諸有情類樂相習近. 由串習力

引彼愛生故彼愛念由因力起. 或有說者.

彼未除滅攝衆愛故. 謂先於此爲衆導師

後生彼天猶有餘習由此勢力引起彼愛.

有餘師說. 極光淨天來至梵世. 作初靜慮

種種化身. 與大梵王共相娛樂. 彼後息化

還自天宮. 於是梵王追[&FFFF]#同侶. 起斯愛念

有作是言. 梵王自起初靜慮化作梵衆身

而自娛樂. 後旣疲□便息神通化衆沒已.

作如是念. 誰能常起諸化衆身. 云何當令

餘有情類生我同分爲我徒侶. 有餘復言.

梵王先起自地天眼傍見餘界. 大梵天王梵

輔梵衆恭敬圍繞見已念言彼之形色容貌威

光非勝於我. 彼有徒衆而我獨無. 云何當

令餘有情類來生我所爲我徒衆. 彼經復

說. 梵王當起此思念時. 極光淨天餘有情

類. 諸有壽盡業盡福盡. 皆從彼歿來生梵

世. 梵王見已作是念言. 此諸有情是我化作.

問梵王何故起此念耶. 答由彼梵王先起

思願. 彼有情類應念而生. 故彼梵王起如

是念. 有作是說. 梵王化作諸梵衆已. 入

中間定旣入定已. 化衆便沒時極光淨有情

命終來生梵世. 後大梵王從定起已旣見梵

衆作是念言. 前所化衆應已隱沒. 今諸有

情現在前者. 或應是我化力引生. 或可是先

下      欄

思願所作. 由斯大梵作是念言. 此諸有情是

我化作. 彼經復說. 梵衆生已作是念言. 我等

曾見如是有情長壽久住. 問彼住何處曾

見梵王答卽住梵世曾見梵王. 然不憶知

何處曾見. 如於集會曾見一人. 後經久時

復遇相見. 雖醒曾相見而不憶處所. 有

作是說. 彼住中有曾見梵王. 若爾云何曾

見大梵長壽久住. 以中有身速心生處不

久住故. 復有說者. 彼從極光淨來至梵宮

爲娛樂. 梵王爾時曾見. 問彼旣已失第二靜

慮. 云何能憶上宿住事. 答彼諸梵衆離自地

染. 復依第二靜慮起宿住隨念智通. 能憶

上地曾所見事. 問若爾何故緣大梵王起斯

惡見. 答從離染退故緣梵王復起惡見. 問

豈不色界無退義耶. 答劫初成時彼亦有

退. 有餘師說. 彼以本性念生智憶上曾見

事. 問豈不色界無有本性念生智耶. 答劫

初成時色界亦得有本性念生智. 或有說

者. 梵王先入中間靜慮住經多時. 彼諸梵

衆從上地歿. 生梵世中見大梵王長壽久

住威光赫奕. 不敢親附後出定已. 命諸梵

衆共相慰問. 時諸梵衆互相謂言. 我等曾見

如是有情長壽久住. 彼經復說. 時諸梵衆作

是念言. 我等皆是梵王化作. 從彼而生是我

等父. 問何緣彼起如是念耶. 答彼聞梵王

數作是說. 我能造化我能出生. 是汝等父聞

已深信. 復曾見梵王長壽久住. 旣深生信

重故起是念. 如有國王實無2技用. 然對

臣衆而自矜誇. 我於昔時有大威勇. 親率

經數:一五四五

經名:阿毘達磨大毘婆沙論卷第九十八

頁數:五○九

上      欄

士衆□伏勍敵. 臣衆旣聞無不信受. 咸言

我等幸遇大王. 親友國人皆獲安樂. 復有

說者. 彼聞梵王數如前說. 爲審決故便起

宿住隨念智通. 觀察自他先蘊相續漸次乃

至初結生心. 而不能觀前命終位. 下通不

能1觀上境故. 彼由通力知大梵王先生

久住. 後起思念我等便生由此定知. 我等皆

是梵王化作. 從彼而生是我等父. 故由通

力彼起是念

問劫初成時幾有情類. 問時發起如前所說

顚倒想見. 有作是說. 小千界中有一大梵

十獨梵千梵衆. 中千界中有千大梵十千獨

梵千千梵衆. 大千界中有千千大梵俱□獨

梵百俱□梵衆. 復有說者. 小千界中有一大

梵千獨梵十千梵衆. 中千界中有千大梵十

千獨梵俱□梵衆. 大千界中有十千大梵俱

□獨梵百俱□梵衆. 有依雜說. 大千界中有

俱□大梵百俱□獨梵百千俱□梵衆. 評曰.

應作是說. 大千界中有俱□大梵百俱□獨

梵2十俱□那庾多梵衆. 劫初成時同時發

起如前所說. 顚倒想見

問大梵天王住在何處.  梵輔梵衆住何處耶.

西方諸師. 作如是說. 初靜慮地處別有三.

一梵衆天處. 二梵輔天處. 三大梵天處. 此處

卽是靜慮中間. 迦濕彌羅諸論師說. 初靜慮

地唯有二處. 卽梵輔天中有高勝靜慮. 如

近聚落有勝園林是大梵王常所居處. 此處

卽是靜慮中間. 問大梵天等身量云何. 答大

梵王身量一踰繕那半. 梵輔天身量一踰繕

中      欄

那. 梵衆天身量半踰繕那. 問大梵天等壽量

云何. 答大梵王壽量一劫半. 梵輔天壽量一

劫. 梵衆天壽量半劫. 應知此處四十中劫合

爲一劫. 問大梵天王經幾時量獨一而住.

經幾時量與衆共住. 經幾時量復與衆別.

有作是說. 經五中劫獨一而住. 經五中劫

與衆共住. 經五中劫復與衆別. 復有說者.

經十中劫獨一而住. 經十中劫與衆共住.

經十中劫復與衆別. 評曰. 應作是說. 經

於半劫獨一而住. 經於半劫與衆共住. 經

於半劫復與衆別. 二十中劫是半劫量. 梵輔

梵衆依未至地心命終結生. 大梵依靜慮中

間心命終結生所以者何. 命終結生心唯捨

受相應. 捨受唯在初靜慮近分地有. 非根

本地故. 諸起此見我一切忍此於五見何

見攝. 乃至廣說. 問何故作此論. 答爲欲分

別契經義故. 謂契經說. 長爪梵志. 來詣佛

所而白佛言. 喬答摩. 當知我一切不忍. 乃

至廣說. 契經雖作是說而不說此於五見

何見攝. 見何諦斷此見. 經是此論所依根

本. 彼未說者今應說之. 故作斯論. 問何故

名爲長爪梵志. 答由彼梵志身爪俱長. 而且

說爲長爪梵志. 問彼復何緣留此長爪. 答彼

貪習業無容3剪故. 有作是說. 彼□山居爪

髮雖長無人*剪剃. 復有說者. 彼在家時樂

習絃管. 後雖出家猶愛長爪故不剪之.

有餘師說. 彼在外道法中出家. 外道法中

有留爪者. 故說彼爲長爪梵志. 此中以二

事推心見趣. 一以自性. 二以對治. 如文

下      欄

應知. 問此惡見趣等起云何. 答尊者舍利子.

及大目乾連. 投佛出家是此等起. 謂長爪梵

志. 是舍利子舅. 曾敎尊者外道書論. 聞舍

利子與大目連歸佛出家. 深心憂悔作如

是念. 智境無窮設解深遠終有□義. 彼喬答

摩多聞智慧雖定應勝舍利子等. 而必應

有勝. 喬答摩定復有餘能勝彼者. 如是展

轉智境無窮. 故我不應不設方便. 作是念

已來詣佛所而白佛言. 喬答摩. 當知我一

切不忍. 世尊告曰. 汝爲忍此所起見不. 時

彼梵志作是思惟. 若答言. 忍便違所立. 若

言不忍便無所宗. 若無所宗則非論道.

思已愧恥默然而住. 復次長爪梵志是斷見

者. 彼觀一切後當必斷. 故佛告言. 汝所起

見亦當斷不. 復次長爪梵志是猶豫者. 彼觀

一切皆可猶豫. 故佛告言. 汝於自見亦猶

豫不. 然彼梵志有占相智. 自知所立必當

墮負故. 彼梵志默然而住. 世尊告曰. 無量有

情同汝所見汝亦同彼. 謂諸世間依三種

見. 一有一類. 起如是見. 立如是論. 我一

切忍. 二有一類. 起如是見. 立如是論. 我

一切不忍. 三有一類. 起如是見. 立如是

論. 我一分忍一分不忍. 此中若言一切我皆

忍者. 彼依此見生愛貪著. 若言一切我皆

不忍者. 彼依此見不生愛貪著. 若言我一

分忍一分不忍者. 彼依此見一分生愛貪

著. 一分不生愛貪著. 問一切見趣無不皆

能生愛貪著. 世尊何故說依彼見有不生

者. 答應知彼經有別意趣. 謂常見者執有

經數:一五四五

經名:阿毘達磨大毘婆沙論卷第九十九

頁數:五一○

上      欄

後世. 於能引發後有業思生愛貪著. 若斷

見者執無後世. 於能引發後有業思不愛

貪著. 是彼契經所說意趣. 然諸見趣無不皆

能生愛貪著. 謂斷見者信有現在入胎爲

初命終爲後 撥無他世. 於此見中生愛貪

著. 與常見者保執無異

*說一切有部發智大毘婆沙論*卷第九十八

阿毘達磨大毘婆沙論卷第九十

九

五百大阿羅漢等造

*三藏法師玄□奉   詔譯

智蘊第三中五種納息第二之三

如契經說. 佛告梵志. 若有沙門婆羅門等.

捨惡見趣而不取者. 當知此類少中復少.

問此類云何少中復少. 答世間有情性愚鈍

者如大地1土. 性聰慧者如爪上土. 2性聰慧

中. 邪見者多正見者少. 喩如前說. 是故名

爲少中復少. 問如見蘊說斷常見者展轉相

違. 云何此中說有一類起如是見. 我一分

忍一分不忍而不相違. 答此中說一補特伽

羅. 若執色蘊爲常. 彼執四蘊爲斷. 若執

四蘊爲常. 彼執色蘊爲斷. 故此二見非互

相違. 見蘊說二補特伽羅. 一執色常. 一執色

斷乃至執識亦有二種. 故彼二見展轉相違.

彼經復說. 世尊說此見趣法時. 長爪梵志遠

塵離垢. 於諸法中生淨法眼. 時舍利子受

中      欄

具足戒已經半月. 隨觀此法得阿羅漢. 問

時舍利子隨觀何法. 尊者世友作如是說.

尊者舍利子. 卽隨觀世尊爲彼梵志說見趣

法. 成阿羅漢. 復有說者. 曾者舍利子. 卽隨

觀梵志得預流果道所觀法. 成阿羅漢. 有

作是說. 尊者舍利子. 卽隨觀梵志得預流

果能證學法. 成阿羅漢. 大德說曰. 彼舍利

子. 隨觀緣起有十二支差別性法. 成阿羅

漢. 是名舍利子所隨觀法

諸起此見. 有阿羅漢. 天魔所□漏失不淨.

乃至廣說. 問何故作此論. 答爲欲分別佛

涅槃後. 假名苾芻所起惡見. 令有智者知而

制之. 故作斯論. 諸起此見. 有阿羅漢. 天魔

所□漏失不淨. 此於五見何見攝. 見何諦

斷此見耶. 答非因計因戒梵取攝. 見苦所

斷. 此中非因計因者. 謂彼不淨從煩惱生.

而說天魔所□故出. 故戒禁取以爲自性.

見苦所斷顯彼對治. 苦智生時能斷如是不

實推心不實分別. 顚倒惡見令永滅故名見

苦斷. 廣說如前. 諸起此見. 有阿羅漢. 於自

解脫猶有無知. 此於五見何見攝. 見何諦

斷此見耶. 答謗阿羅漢無漏智見. 邪見攝.

見道所斷. 此中謗阿羅漢無漏智見者. 謂阿

羅漢於自解脫. 由無漏智見已離無知. 而

說猶有無知. 則撥無彼無漏智見. 是故邪見

以爲自性. 見道所斷顯彼對治. 道智生時能

斷如是不實推心. 乃至廣說如前應知. 諸

起此見. 有阿羅漢. 於自解脫猶有疑惑. 此

於五見何見攝. 見何諦斷此見耶. 答謗

下      欄

阿羅漢越3渡疑惑. 邪見攝. 見道所斷. 此中

謗阿羅漢越*渡疑惑者. 謂阿羅漢於自解

脫. 由無漏道已斷疑惑. 而說猶有疑惑. 則

撥無彼道. 是故邪見以爲自性. 見道所斷

顯彼對治. 道智生時能斷如是不實推心.

乃至廣說如前應知. 諸起此見. 有阿羅漢.

但由他度. 此於五見何見攝. 見何謗斷此

見耶. 答謗阿羅漢無障無背. 現量慧眼身證

自在. 邪見攝見道所斷. 此中謗阿羅漢無障

無背現量慧眼身證自在者. 謂阿羅漢實自

證得無障無背現量慧眼身證自在. 非但由

他而得度脫. 然說但由他故得度. 則謗聖

道. 是故邪見以爲自性. 見道所斷顯彼對

治. 道智生時能斷如是不實推心. 乃至廣說

如前應知. 諸起此見. 道及道支4苦言所

召. 此於五見何見攝. 見何諦斷此見耶.

答非因計因戒禁取攝見苦所斷此中非因

計因者. 謂諸聖道要修方得. 而說*苦言能

召令起. 故戒禁取以爲自性. 見苦所斷顯

彼對治. 苦智生時能斷如是不實推心. 乃至

廣說如前應知. 此於苦果計爲道因. 故見

苦時永斷此見

已說五種惡見自性及彼對治. 答起云何. 謂

大天因緣是此等起. 昔末土羅國有一商主.

少□妻室生一男兒. 顔容端正與字大天.

未久之間商主持寶遠適他國. 展轉貿易經

久不還. 其子長大染穢於母. 後聞父還心

旣怖懼. 與母設計遂殺其父. 彼旣造一無

間業已. 事漸彰露. 便將其母展轉逃隱波